東岸公園主題區

東岸公園主題區係香港一個公園，喺香港島東區炮台山嘅維多利亞港海皮。第一期喺2021年9月25號開幕，位置喺屈臣道西面，面積約莫9800平方米，前身係中環及灣仔繞道嘅工地。

東岸公園主題區第一期嘅特色包括有頭一條向公眾開放嘅維港防波堤，全長約莫100米，最篤係中環及灣仔繞道嘅東面排風口。另外，場地另一特色係展出頭一個用維港做主題嘅大型字型藝術裝置「香港之光」，由「VICTORIA HARBOUR」15個字母嘅發光裝置組成。

東岸公園主題區第二期預計喺2024年開放。

參考
炮台山「東岸公園主題區」周六正式開放

香港嘅公園
炮台山